
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2025

 	La bugetul local al Municipiului Brad pe anul 2025 s-au încasat venituri în plus față de cele prognozate în cuantum de 396,27 mii lei din care:
	- suma de 192,79 mii lei, reprezentând sume primite de la Ministerul Investițiilor și Proiectelor Europene pentru proiectul ”Eficientizare energetică a imobilului Ambulatoriu și Dispensar TBC a Spitalului Municipal Brad, județul Hunedoara” – SMIS 326904;
	- suma de 12,58 mii lei, reprezentând sume primite de la Ministerul Dezvoltării Lucrărilor Publice și Administrației pentru proiectul finanțat din sumele aferente componentei de împrumut a PNRR, intitulat ”C10-12-277-Construirea de locuințe nZEB pentru tineri în municipiul Brad”;
	- suma de 190,90 mii lei, reprezentând sume primite de la Asociația ”Inimi generoase” pentru proiectul AFM al Școlii Gimnaziale ”Horea, Cloșca și Crișan” Brad – ”ALL 4 MEDIU”.
	Astfel, veniturile se stabilesc în sumă de 83.544,05 mii lei, iar cheltuielile în sumă de  92.309,19 mii lei, după cum rezultă din Referatul nr. 34096/02.07.2025 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Urmare celor de mai sus, veniturile bugetului local al Municipiului Brad pe anul 2025 se majorează cu suma de 302,54 mii lei la următoarele capitole bugetare:
- 42.02. ”Subvenții de la bugetul de stat”.................................................  43,36 mii lei;
​- 43.02. ”Subvenții de la alte administrații” ............................................190,90 mii lei;
 - 45.02.”Sume primite de la UE” ............................................................162,01 mii lei.
	 Cheltuielile bugetului local al Municipiului Brad pe anul 2025 se majorează cu suma de 302,54 mii lei la următoarele capitole bugetare:
- 65.02.” Învățământ ” .............................................................................190,90 mii lei;
- 66.02.” Sănătate ” ................................................................................  192,79 mii lei;
- 70.02. ”Locuințe, servicii și dezvoltare publică” ..................................  12,58 mii lei.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunea a 2-a din Legea nr. 9/2025 a bugetului de stat pe anul 2025, cu modificările și completările ulterioare, ale  art.1 alin. (2), art. 8 și art. 39 din  Legea nr. 273/2006 privind finanţele publice locale, ale art. 88, art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare.

